Folketing
2010-03-17

Fru Kirsten Brosbøl er meget inde på, at det er et problem, hvis det er sådan, at vi straffer den unge økonomisk. Der må jeg sige, at det også igen er grebet helt forkert an, for den største økonomiske straf, et ungt menneske kan få ved sen studiestart er 1) risikoen for aldrig at tage en uddannelse, hvilket betyder, at livsindkomsten falder dramatisk, 2) at man kommer meget sent i gang med uddannelsen og måske er meget lang tid undervejs med den og derfor oparbejder gæld. Det er noget af det, som er meget bekosteligt for de unge. Jeg kan ikke tage stilling til de konkrete forslag, i hvert fald ikke på nuværende tidspunkt.